A sinoga (d'o griego συναγωγή synagoge, que significa "reunión" u "asambleya") ye o puesto d'estudio y oración ta os chodigos. O termin hebreu ye בית כנסת Beit Knesset, "Casa d'Asambleya", u בית התפילה  Beit a Tefila, "Casa d'Oración". A sobén bi ha quartos deseparatos ta la oración y ta o estudio. As cambras d'estudio son ditas בית מדרש Beit midrash, "Casa d'Estudio". A oración en comunitat ye una caracteristica important d'o chudaísmo. Encara que as oracions se pueden realizar en qualsiquier puesto, os chodigos han de rezar tres vegatas por día, y o proposito d'a sinoga ye estar un puesto ta dita actividat.